Jake Sullivan, consilierul președintelui american Joe Biden, a declarat, luni, că acțiunile Israelului în Fâșia Gaza nu se încadrează în definiția genocidului, însă îi cere aliatului său să „facă mai mult pentru a asigura protecția civililor palestinieni”, potrivit AFP.
„Credem că Israelul poate și trebuie să facă mai mult pentru a asigura protecția civililor nevinovați. Nu credem că ceea ce se întâmplă în Gaza este un genocid„, a declarat Sullivan, consilier pe probleme de securitate națională, în cadrul unui briefing de presă.
El a declarat că președintele Biden a depus eforturi pentru a obține un rezultat regional al conflictului care „garantează securitatea Israelului, deschizând în același timp calea pentru un viitor de demnitate și securitate pentru poporul palestinian, în loc să vadă Israelul împotmolit într-o campanie de contraguerilă fără sfârșit”.
Sullivan a reiterat punctul de vedere al administrației americane, potrivit căruia „ar fi o greșeală să se lanseze o operațiune militară majoră în inima orașului Rafah, care ar pune în pericol un număr enorm de civili fără un câștig strategic clar”.
Angajamentul președintelui Biden față de Israel este „de fier”, dar „asta nu înseamnă că nu există niciodată un dezacord” cu guvernul israelian, a subliniat Jake Sullivan.
Șursă: hotnews.ro